"Muzikālajā bankā" triumfē Dons
Channel: LTV Ziņu dienests
Date: 2024-01-27

Par Latvijas Radio rīkotās ikgadējās dziesmu aptaujas "Muzikālā banka 2023" uzvarētāju naktī uz svētdienu kļuva Dons ar dziesmu "Lauzto šķēpu karaļvalsts".

Otrie palika grupa "Sudden Lights" ar dziesmu "Mēs turpināmies", bet par trešo populārāko kļuva Antras Stafeckas un Ivo Grīsniņa-Grīļa izpildītā dziesma "Dzīparos".

Žūrijas vērtējumā visvairāk balsu saņēma grupa "Sudden Lights" ar dziesmu "Mēs turpināmies", bet paši aptaujas dalībnieki mūziķi par labāko atzina Fiņķi un "Patrisha" ar dziesmu "Raķešu zinātne".